נעמי גירמה

נעמי היילה גירמה (באנגלית: Naomi Haile Girma, נולדה ב-14 ביוני 2000) היא כדורגלנית מקצוענית אמריקאית המשחקת כמגנה בקבוצת סן דייגו ווייב מהליגה הלאומית לכדורגל נשים בארצות הברית ובנבחרת ארצות הברית בכדורגל נשים.

גירמה שיחקה כדורגל מכללות בקבוצת סטנפורד קרדינלס; היא שימשה כקפטנית הקבוצה כשזכתה בגביע המכללות לנשים 2019.; היא הייתה הבחירה הכללית הראשונה בדראפט 2022 של הליגה הלאומית לנשים שם; היא נבחרה לרוקי השנה של הליגה ב-2022, ולמגנת השנה של הליגה ב-2022 וב-2023.

גירמה שיחקה בנבחרות ארצות הברית עד גיל 17, עד גיל 19 ועד גיל 20, לפני הופעת הבכורה שלה בבוגרות ב-2022. היא נבחרה לשחקנית השנה בכדורגל בארצות הברית ב-2023. היא זכתה במדליית הזהב עם נבחרת ארצות הברית באולימפיאדת פריז 2024, שם היא שיחקה בכל דקות הטורניר.

== ביוגרפיה מוקדמת ==
גירמה נולדה בסן חוזה, קליפורניה, להורים מהגרים מאתיופיה שנפגשו באזור המפרץ. יש לה אח אחד המבוגר ממנה בשלוש שנים. משפחתה דוברת אמהרית ואנגלית<ref name=":0"></ref><ref name=":1"></ref><ref name=":2"></ref>.

בצעירותה, גירמה שיחקה במועדון מקומי שאביה הקים עבור הקהילה האתיופית באזור המפרץ ב-2005, ולמדה בבית הספר היסודי Hacienda ושיחקה כדורסל לאחר הלימודים בבית הספר של ימק"א<ref name=":0" /><ref name=":1" />. היא גם התאמנה בהתעמלות במשך חמש שנים' לפני שהתחילה לשחק בכדורגל בחטיבת הביניים<ref name=":1" />. לאחר שהרשימה מאמנים בשנת 2009 במהלך אימון אליו הוזמנה על ידי חברה, גירמה שיחקה במועדון נוער מקומי בשם "סנטראל וואלי קרוספייר", משנת 2010 ועד לפירוקו בשנת 2017. בקרוספייר, המאמן עודד אותה להשתתף באירועי תוכנית הפיתוח האולימפית ( US Youth Soccer ODP), והיא נקראה למחנה הנבחרת עד גיל 14 של ארצות הברית. לאחר מכן היא הפכה לשחקנית אורחת ב-De Anza Force, וגם שיחקה באקדמיית הת'ורנס של קליפורניה<ref name=":3"></ref><ref></ref><ref name=":1" />ובתיכון פיוניר<ref name=":2" /><ref name=":1" />.

== קריירת מכללות ==
גירמה שיחקה כדורגל מכללות עבור הקרדינלס סטנפורד, ושימשה כקפטנית הקבוצה בזכייה בגביע המכללות לנשים 2019<ref name=":3" /><ref name=":0" />. היא החמיצה את החלק המוקדם של עונת 2021 לאחר שקרעה את הרצועה הצולבת הקדמית שלה<ref></ref><ref name=":0" />. במהלך החלמתה, היא הגישה בקשה והתקבלה לתוכנית עמיתי מייפילד ליזמות בסטנפורד<ref name=":0" />. בדצמבר 2021, גירמה החליטה לוותר על זכאותה הנותרת לשחק בליגת הקולג'ים, והכריזה על הצטרפותה לדראפט ליגת הנשים המקצוענית לשנת 2022<ref></ref>. היא סיימה את לימודיה בסטנפורד ב-2022 עם תואר ראשון בבלשנות חישובית<ref></ref>, והמשיכה ללמוד לתואר שני במדעי הניהול וההנדסה בסטנפורד, לאחר שהפכה לשחקנית כדורגל מקצועית<ref name=":0" />.

== קריירת מועדונים ==
"סן דייגו וויב" בחרה בגירמה כבחירה הראשונה בדראפט 2022 של ליגת הנשים<ref name=":0" /><ref></ref><ref></ref>. היא נבחרה לנבחרת החודש בחודשים מאי ויוני 2022<ref></ref><ref name=":4"></ref>, וזכתה בתואר רוקי החודש של הליגה לחודש יוני<ref name=":4" />. בסוף העונה, היא נבחרה למגן השנה, וגם לרוקי השנה של הליגה, והפכה לשחקנית הראשונה שזוכה במספר פרסי סוף שנה בעונת הרוקי שלה<ref></ref>. ב-14 ביוני 2023, סן דייגו וויב הודיעה כי החתימה את גירמה על חוזה חדש עד שנת 2026<ref></ref>. היא הובילה את הקבוצה לזכייה במגן הליגה לעונת 2023, ונבחרה למגֵנת השנה של הליגה שנה שנייה ברציפות<ref></ref>.

== קריירה בינלאומית ==
גירמה התחרתה בנבחרות ארצות הברית עד גיל 17, עד גיל 19 ועד גיל 20 ובנבחרות הבכירות<ref name=":3" />. היא הייתה קפטנית הנבחרת עד גיל 20 שזכתה באליפות CONCACAF לנשים עד גיל 20 לשנת 2020 <ref name=":0" /><ref name=":5"></ref>. בדצמבר 2020 זכתה גירמה בפרס שחקנית השנה הצעירה בכדורגל האמריקאי לשנת 2020<ref name=":0" /><ref name=":5" /><ref></ref><ref></ref>.

גירמה קיבלה את הזימון הראשון שלה לנבחרת הבוגרת של ארצות הברית בדצמבר 2019 אך נאלצה לפרוש עקב פציעה<ref></ref>. היא זומנה שוב באוקטובר 2020<ref></ref><ref></ref>. היא הופיעה לראשונה בנבחרת הבוגרת ב-12 באפריל 2022, במשחק ידידות בינלאומי נגד אוזבקיסטן<ref></ref>. היא הופיעה גם באליפות גביע הזהב של CONCACAF לנשים 2022, ורשמה אסיסט על שער של סופיה סמית' נגד ג'מייקה במהלך הטורניר<ref></ref>.

ביוני 2023, גירמה נבחרה לסגל ארצות הברית לגביע העולם בכדורגל נשים 2023 באוסטרליה וניו זילנד<ref></ref>. היא היא עלתה בהרכב הראשון כמגנה במשחק הראשון של הקבוצה בשלב הבתים נגד וייטנאם<ref></ref>. גירמה נבחרה לשחקנית השנה של 2023 בכדורגל בארצות הברית, והפכה למגן הראשון שזוכה בפרס זה בתולדותיה, וזאת מכיוון שהיא הייתה חלק מרכזי בהגנה שאפשרה ממוצע של ספיגת 0.17 שערים בלבד למשחק במהלך השנה, הממוצע הטוב ביותר בתולדות קבוצה כלשהי<ref></ref>.

בשנת 2024, גירמה זומנה לנבחרת ארצות הברית שהתחרתה בשני טורנירים: גביע הזהב של CONCACAF לנשים 2024 וגביע SheBelieves<ref></ref><ref></ref>. גירמה נבחרה לסגל של 18 השחקנים אולימפיאדת פריז 2024<ref></ref>. היא זכתה לשבחים רבים לאורך כל הטורניר כשחקנית החשובה ביותר של הקבוצה<ref name=":6"></ref><ref></ref>. היא הייתה שחקנית השדה היחידה ששיחקה בכל דקה בטורניר, עד למשחק מדליית הזהב מול ברזיל, בו ניצחה ארצות הברית 1–0 משער של מלורי סוונסון<ref name=":6" /><ref></ref>.

==קישורים חיצוניים==

== ביאורים ==

== הערות שוליים ==

קטגוריה:כדורגלניות אמריקאיות
קטגוריה:בלמות כדורגל
קטגוריה:כדורגלניות באולימפיאדת פריז (2024)
קטגוריה:אלופות אולימפיות אמריקאיות: כדורגל
קטגוריה:אמריקאים ממוצא אתיופי
קטגוריה:אמריקאיות שנולדו ב-2000
קטגוריה:אמריקאים שנולדו ב-2000